 Ụlọ Nche Julaị 1, 2015  Olee Ihe Ị Ga-eme Ka Ị Kwụsị Ịna-echegbu Onwe Gị?Isiokwu Ndị Dị na Magazin AIhe Ndị Na-akpata Nchegbu Juru Ebe NiileAnyị bi noge ọtụtụ ihe na-echegbu ndị mmadụ, ya bụ, oge dị oké egwu, nke tara akpụ. 2 Timoti 3:1 Ụfọdụ ihe na-echegbu ndị mmadụ taa bụ ụkọ ego, nsogbu ezinụlọ, agha, ọrịa ọjọọ, na ọdachi ndị na-emere onwe ha na ndị nke ụmụ mmadụ na-akpata. Ụfọdụ na-echegbukwa onwe ha maka echi. Ha hụ etuto nahụ ha, ha echewe ma ọ ga-emecha ghọọ ọrịa kansa. Ha nwekwara ike ịna-echegbu onwe ha maka otú ihe ga-adịrị ụmụ ụmụ ha ma ha too.Iche gbasara ihe ụfọdụ adịghị njọ. Dị ka ihe atụ, anyị chọọ ịga ka e lee anyị ahụ, ka a gbaa anyị ajụjụ ọnụ tupu e wee anyị nọrụ, ma ọ bụ na-akwado ime ihe ọhaneze ga-ekiri, anyị ga na-eche otú ọ ga-esi gaa. Anyị buru ụzọ chee gbasara ihe ndị nwere ike ịkpatara anyị nsogbu, o nwere ike ime ka anyị ghara ịbanye ná nsogbu. Ma, anyị ga-akpatara onwe anyị ezigbo nsogbu ma anyị na-echegbu onwe anyị. Na nso nso a, e lere ihe karịrị puku mmadụ iri isii na puku asatọ ahụ ma chọpụta na ichetụ oké echiche nwere ike ime ka mmadụ nwụchuo ọnwụ. Ọ bụ ya mere Jizọs ji jụọ, sị: Ònye nime unu pụrụ ịgbakwụnye otu kubit nafọ ndụ ya site nichegbu onwe ya? Neziokwu, nchegbu anaghị agbatịkwu ndụ mmadụ. Ọ bụkwa ya mere Jizọs ji gwa anyị, sị: Kwụsịnụ ichegbu onwe unu. Matiu 6:25,27 Ma, olee otú anyị ga-esi kwụsị ichegbu onwe anyị?Ihe ga-enyere anyị aka bụ inwe ezi amamihe, inwe okwukwe na Chineke nakwa inwe olileanya na ihe ga-adị mma nọdịnihu. Ọ bụrụgodị na anyị enweghị nsogbu taa, o nwere ike ịbịara anyị echi. Nihi ya, ka anyị hụ otú ihe atọ ndị ahụ si nyere Paul, Janet, na Alona aka, ha aghara ịna-echegbu onwe ha.Nchegbu Gbasara EgoOtu nwoke aha ya bụ Paul, onye ji ụmụ abụọ, kọrọ ihe mere mgbe e nwere ụkọ nri nobodo ha. O kwuru, sị: E nwere mgbe ihe niile a na-ere nobodo anyị na-ada oké ọnụ, nri adịrịkwa ụkọ. Anyị na-akwụ nahịrị ruo ọtụtụ awa nebe a na-ere nri. Ma, nri na-agwụkarị tupu e rute ebe anyị nọ. Agụụ nyụrụ ndị mmadụ ịkpakwụ. Ọtụtụ bịara dị ka ogwu azụ, ụfọdụ ana-adachikwa ụzọ. Ego ole a na-ere ihe ndị dị mmadụ ezigbo mkpa bịara rịa elu ọjị. O nweghịzi uru ego obodo anyị bara. Ego niile m nwere nụlọ akụ enweghịzi oké uru ha baara m.PaulPaul ghọtara na ya ga-egosirịrị na ya nwere ezi amamihe ma ọ bụrụ na ọ chọghị ka agụụ gụgbuo ndị ezinụlọ ya. Ilu 3:21 O kwuru, sị: Abụ m onye ọrụ ngo na-awaya ọkụ. Ma, m bidoro ịna-awayara onye ọ bụla chọrọnụ ọkụ ma onye ahụ ọ kwụrụ m ihe e kwesịrị ịkwụ m ma ọ bụ na ọ kwụrughị ya. Ụfọdụ ndị m rụụrụ ọrụ ji ihe oriri ma ọ bụ ngwá ụlọ kwụọ m ụgwọ. E jiri aka ncha anọ kwụọ m ụgwọ, mụ eree abụọ, dowe abụọ. Ụfọdụ ndị jikwa ụmụ ọkụkọ kwụọ m ụgwọ. Emechara m nwee ụmụ ọkụkọ iri anọ m na-azụ. Mgbe ha toro, erere m ha ma zụta narị ọkụkọ atọ. Eji m ọkụkọ iri ise gbanweta akpa nri ọka abụọ. Akpa nke ọ bụla hà ka akpa simenti nịdị arọ. Mụ na ezinụlọ m na ezinụlọ ndị ọzọ anyị nyetụrụ nri ọka a rigidere ya ruo ogologo oge.Paul makwa na ihe ga-akacha enyere mmadụ aka ná ndụ bụ ịtụkwasị Chineke obi. Chineke ga-enyere anyị aka ma anyị mee ihe ọ gwara anyị mee. Jizọs gwara anyị ihe ga-enyere anyị aka ma anyị na-achọ inweta ihe e ji ebi ndụ. Ọ sịrị: Kwụsịkwanụ ịnọ na-echegbu onwe unu; nihi na . . . Nna unu maara na ihe ndị a dị unu mkpa.Luk 12:29-31.Ọ dị mwute na Setan, bụ ezigbote onye iro Chineke, emeela ka ọtụtụ ndị na-achụ ihe e ji ebi ndụ ka à na-anwụ anwụ. Ọtụtụ ndị na-echegbukarị onwe ha maka ihe ndị dị ha mkpa na ihe ndị ha chere na ọ ga-adị ha mkpa. Ha na-agbalịsi ike ka ha nweta ọtụtụ ihe na-adịghị ha mkpa. Ọtụtụ nime ha abanyekwala ná nnukwu ụgwọ. Ọ bụ mgbe ha banyechara nụgwọ ka ha na-aghọta na onye gbaziiri ihe bụ ohu onye gbazinyere ya ihe.Ilu 22:7.E nweekwala ụfọdụ ndị mere ihe kpatakwuuru ha nsogbu. Paul kwuru ihe ụfọdụ ndị agbata obi ya mere mgbe ahụ ihe siri ike nobodo ha. Ọ sịrị: Ọtụtụ ndị agbata obi anyị hapụrụ ndị ezinụlọ ha na ndị enyi ha gawa mba ọzọ iji lee ma ihe ọ ga-akara ha mma. Ụfọdụ enwelighị ike ịchọta ọrụ nihi na ha ejighị akwụkwọ ikike banye nobodo ndị ahụ. Ha na-ezokarị ezo ka aka ndị uwe ojii ghara ịkpara ha. Ha na-ehikwa nokporo ụzọ. Ha enyeghị Chineke ohere ka o nyere ha aka. Ma, mụ na ndị ezinụlọ m kpebiri na anyị agaghị ahapụ ibe anyị. Kama, anyị ga-agbakọ mbọ ọnụ noge ihe siiri anyị ike ma tụkwasị Chineke obi na ọ ga-enyere anyị aka.IME IHE JIZỌS KWURUPaul sịrị: Jizọs kwuru, sị: Unu echegbula onwe unu mgbe ọ bụla maka echi, nihi na echi ga-enwe nchegbu nke ya. Ihe ọjọọ nke ụbọchị nke ọ bụla ezuworo ya. Paul kwuziri, sị: Ọ bụ ya mere ihe m na-arịọ Chineke nụbọchị ọ bụla bụ ka o nye anyị nri taa maka ụbọchị taa ka anyị nwee ike ịdịrị ndụ na-aga. Chineke nyekwaara anyị aka otú ahụ Jizọs kwuru. Ọ bụghị mgbe niile ka anyị nwetara ihe anyị chọrọ. E nwere otu ụbọchị m kwụ nahịrị na-achọ ịzụta ihe anyị ga-eri. Amaghịkwanụ m ihe a na-ere. Mgbe o mechara rutere m, m chọpụtara na ọ bụ yogọt. Anaghị m enwe mmasị ịracha yogọt. Ma ebe ọ bụ ihe oriri dịnụ, mụ na ezinụlọ m rara ya nabalị ahụ. Ana m ekele Chineke na ọ gọziri mụ na ezinụlọ m noge ahụ niile. O nweghị mgbe anyị gba ọnụ lakpuo.Chineke kwuru, sị: M gaghị ahapụ gị ma ọlị, m gaghịkwa agbahapụ gị ma ọlị.Ndị Hibru 13:5Ihe dịtụụrụ anyị mfe ugbu a. Ma, noge ahụ ihe siiri anyị ike, anyị mụtara na ịtụkwasị Chineke obi na-akacha enyere mmadụ aka ka ọ ghara ichegbu onwe ya. Ọ bụrụhaala na anyị na-eme uche Jehova,ọ ga na-enyere anyị aka mgbe niile. Anyị ahụla na iheAbụ Ọma 34:8kwuru bụ eziokwu. Ọ sịrị: Detụnụ Jehova ire ma hụ na ọ dị mma; obi ụtọ na-adịrị dimkpa nke gbabara nime ya. Ọ bụ ya mere na anyị anaghị echegbu onwe anyị gbasara ihe anyị ga-eme ma ihe siere anyị ike ọzọ.Chineke na-enyere ndị na-efe ya aka inweta nri kwa ụbọchịAnyị aghọtala na ihe dị mmadụ mkpa iji dịrị ndụ abụghị ọrụ ma ọ bụ ego, kama, ọ bụ nri. Ọ na-agụsi anyị agụụ ike ịhụ mgbe Chineke ga-emezu nkwa a o kwere: Ọka ga-ejupụta nelu ụwa. Ma, ka ọ dịgodị, ebe anyị nwere ihe oriri na uwe, anyị ga-enwe afọ ojuju nihe ndị a. Obi na-esi anyị ike ma anyị cheta ihe a Baịbụl kwuru: Ka ụzọ ndụ unu bụrụ nke ịhụya ego na-adịghị na ya, ka unu nọ na-enwe afọ ojuju nihe ndị dị ugbu a. Nihi na o kwuwo, sị: M gaghị ahapụ gị ma ọlị, m gaghịkwa agbahapụ gị ma ọlị. Ka anyị nwee obi ike wee sị: Jehova bụ onye na-enyere m aka; agaghị m atụ egwu.Okwukwe anyị ga-esirịrị ike tupu anyị enwee ike iso Chineke na-eje ije otú Paul na ezinụlọ ya na-eme. Jenesis 6:9 Ma ihe ò siiri anyị ezigbo ike ugbu a ma ọ ga-esiri anyị ike nọdịnihu, inwe okwukwe na igosi na anyị nwere ezi amamihe otú Paul mere ga-enyere anyị ezigbo aka.Ma, gịnịkwanụ ka anyị ga-eme ma ọ bụrụ na ihe na-echegbu anyị bụ nsogbu ezinụlọ?Nchegbu Gbasara EzinụlọJanet kwuru, sị: Obere oge papa m nwụchara, di m gwara m na o nwere nwaanyị ya na ya na-akpa. Mgbe obere oge gachara, ọ gwaghị m ihe ọ bụla ọzọ, ya ewekọrọ uwe ya, hapụ mụ na ụmụ anyị abụọ. Janet chọtara ọrụ, ma, ihe a na-akwụ ya anaghị ezuru ya iji lekọta ụmụaka ha. O nwekwara ihe ọzọ na-aka enye ya nsogbu. Janet kwuru, sị: Abịara m na-echegbu onwe m nihi na naanị m na-arụzi ọrụ nne na nna kwesịrị ịrụ. Ọ na-ewute m na enweghị m ike inye ụmụ m ihe niile dị ha mkpa otú nne na nna ndị ọzọ si enye ụmụ ha. M na-echegbukwa onwe m gbasara otú ndị ọzọ si ele mụ na ụmụ m anya. Amaghị m ma hà na-eche na ihe mere di m ji hapụ anyị si m naka.JanetEkpere nyeere Janet aka ya akwụsị ịna-echegbu onwe ya, ya na Chineke adịkwuokwa ná mma. Janet kwuru, sị: M na-aka echegbu onwe m nabalị ma ebe niile daa jụụ. Ma, m kpee ekpere, gụọkwa Baịbụl, m na-enwe ike ihi ụra. Ebe na-akacha atọ m ụtọ na Baịbụl bụNdị Filipaị 4:6, 7. Ebe ahụ sịrị: Unu echegbula onwe unu banyere ihe ọ bụla, kama nihe niile, jirinụ ekpere na ịrịọsi arịrịọ ike na inye ekele mee ka Chineke mara ihe unu na-arịọ; udo nke Chineke nke karịrị echiche niile ga-eche obi unu na ike iche echiche unu nche. Ọ na-abụ m kpechaa ekpere nabalị, Jehova emee ka obi ruo m ala.Notu oge Jizọs na-ezi ndị mmadụ ihe nelu ugwu, o kwuru ihe ga-enyere anyị aka ma e nwee ihe na-echegbu anyị. Ọ sịrị: Nna unu maara ihe ndị na-akpa unu tupu unu arịọ ya. Matiu 6:8 Anyị kwesịkwara ịrịọ ya ka o nyere anyị aka. Ihe kacha mkpa anyị ga-eme iji bịaruo Chineke nso bụ ikpe ekpere. Anyị bịaruo ya nso, ọ ga-abịarukwa anyị nso.Jems 4:8.E nwekwara uru ọzọ ekpere na-abara anyị ma e wezụga ime ka obi ruo anyị ala. Jehova, bụ Onye na-anụ ekpere,na-emekwarandị niile nwere okwukwe na ya ihe ha na-arịọ ya. Abụ Ọma 65:2 Ọ bụ ya mere Jizọs ji gwa ndị na-eso ụzọ ya ka ha na-ekpe ekpere mgbe niile ma ghara ịda mbà. Luk 18:1 Anyị kwesịrịịnọgide na-arịọ Chineke ka o nyere anyị aka ịma ihe anyị ga-eme mgbe ihe siiri anyị ike, ma nwee okwukwe na ọ ga-aza ekpere anyị. Anyị ekwesịghị inwewe obi abụọ ma ọ dịkwa Chineke nobi ịza ekpere anyị ma ọ bụkwanụ ma ọ ga-azali ya. Anyị si otú a na-ekpe ekpere nakwụsịghị akwụsị, anyị na-egosi na okwukwe anyị siri ike.1 Ndị Tesalonaịka 5:17.OTÚ ANYỊ GA-ESI EGOSI NA ANYỊ NWERE OKWUKWEGịnịdị ka mmadụ inwe okwukwe pụtara? Ihe so nihe anyị ga-eme tupu a sị na anyị nwere okwukwe bụ ịmata onye Chineke bụ. Jọn 17:3 Anyị ga-ebu ụzọ mụọ Baịbụl mata ihe bụ uche Chineke. Anyị ga-amụta na Chineke na-ahụ onye ọ bụla nime anyị nakwa na ọ chọrọ inyere anyị aka. Ma, ọ bụghị naanị ịmụta gbasara Chineke ga-egosi na anyị nwere okwukwe siri ike. Kama, anyị ga na-akwanyekwara Chineke ùgwù ma gbalịa ka anyị na ya bụrụ enyi. Anyị chọọ ka anyị na mmadụ bụrụ enyi, anyị ga-agbarịrị mbọ na-akpakwu ya nso. Okwukwe anyị ga-adị ukwuu karị ma ọ bụrụ na anyị na-amụtakwu gbasara Chineke, na-eme ihe dị ya mma, ma na-ahụkwa otú o si enyere anyị aka. 2 Ndị Kọrịnt 10:15;Jọn 8:29 Ọ bụ ụdị okwukwe a mere ka Janet kwụsị ịna-echegbu onwe ya.Janet kwuru, sị: Ihe kacha nyere m aka inwekwu okwukwe bụ na m na-ahụ otú Jehova si enyere m aka ná nsogbu m niile. O nwere ọtụtụ mgbe a na-emegbu anyị, ya adị m ka nke anyị na-eme ọ gwụla. Ma ọ na-abụ, anyị kọọrọ Jehova mkpa anyị ugboro ugboro, ya esi otú m na-atụghị anya ya za anyị ekpere. Mgbe m na-ekele Jehova, m na-echeta ọtụtụ ihe ọma ndị o meerela m. Ọ na-enye anyị ihe anyị chọrọ mgbe ọ ga-akacha abara anyị uru. O meela ka m nwee ezigbo ndị enyi, ma ụmụnna ndị nwoke ma ndị nwaanyị. Ha na-enyere mụ na ụmụ m aka mgbe niile. Ụmụ m na-amụtakwa ihe nàgwà ọma ha.Ama m ihe mere Jehova ji kwuo naMalakaị 2:16na ya kpọrọ ịgba alụkwaghịm asị. Di ma ọ bụ nwunye hapụ ibe ya, gbakwuru nwoke ọzọ ma ọ bụ nwaanyị ọzọ, obi na-agbawa onye nke aka ya dị ọcha. Ọtụtụ afọ agaala kemgbe di m hapụrụ m, ma owu ka na-ama m, ya ana-adịkwa m ka o nweghị uru m bara. Mgbe ọ bụla ọ dị m otú a, m na-agbalị chọọ ihe m ga-eme ga-abara onye ọzọ uru. Ihe a m na-eme na-enyere m aka. Baịbụl gwara anyị ka anyị ghara ịna-akpa iche. Ime ihe a Baịbụl kwuru nyeere Janet aka, ya aghara ịna-echegbu onwe ya.Ilu 18:1.Chineke bụ nna nke ụmụ na-enweghị nna nakwa onyeikpe nke ndị inyom di ha nwụrụ.Abụ Ọma 68:5Janet kwukwara, sị: Ihe kacha nyere m aka bụ ịmata na Chineke bụ nna nke ụmụ na-enweghị nna nakwa onyeikpe nke ndị inyom di ha nwụrụ. Ama m na o mekataghị hapụ m otú di m mere. Abụ Ọma 68:5 Janet ma na Chineke anaghị eji ihe ọjọọ ele mmadụ ule. Kama, ọ na-enye anyị niile amamihe na ike karịrị ike nkịtị ka anyị ghara ịna-echegbu onwe anyị maka nsogbu ọ bụla bịaara anyị.Jems 1:5,13;2 Ndị Kọrịnt 4:7.Ma, gịnị ga-enyere anyị aka ma ọ bụrụ na anyị na-echegbu onwe anyị maka ihe ọjọọ nwere ike ime anyị?Nchegbu Gbasara ỌdachiOtu nwaanyị aha ya bụ Alona kwuru, sị: Mgbe m nụrụ ụda opi na-egosi na a na-aga ịtụ bọmbụ, obi malitere ịkụ m kpum kpum, mụ agbaba ebe a na-anọ eze mgbọ. Ma, obi ka ga-anọ na-akụ m kpum kpum nebe ahụ. Ọ na-aka njọ ma ọ bụrụ na ahụghị m ebe m ga-anọ eze mgbọ. O nwedịrị otu ụbọchị m nọ na-aga nokporo ụzọ, opi ahụ egbuwe, mụ ebewe ákwá, begide ákwá tụbọọ. Ọtụtụ awa gafere tupu mụ enweta onwe m. Obere oge, opi ahụ ebidokwa gbuwe ọzọ.AlonaE wezụga agha, e nwere ọtụtụ ihe ndị ọzọ na-akpata ọdachi ndị na-eme ka anyị na-echegbu onwe anyị. Dị ka ihe atụ, i nwere ike ibido chegbuwe onwe gị ma ị chọpụta na ị na-arịa ọrịa nwere ike igbu gị ma ọ bụkwanụ ma ị mata na onye ị hụrụ nanya na-arịa ọrịa nwere ike igbu ya. E nwekwara ndị ihe na-echegbu ha bụ ma nsogbu ndị dị ka agha, mpụ, mmetọ ikuku na mmiri, oké okpomọkụ, oké mmiri ozuzo, na ajọ ọrịa na-efe efe ọ ga-akpa ụmụ ha aka ọjọọ ma ha too. Olee otú anyị ga-esi kwụsị ịna-echegbu onwe anyị gbasara ihe ndị a?Baịbụl kwuru na onye maara ihe nke hụrụ ọdachi agawo zoo. Ilu 27:12 Otú ahụ anyị na-agba mbọ ka ahụ na-agbasi anyị ike, anyị nwekwara ike ime ihe ụfọdụ ga-eme ka anyị ghara ịna-echegbu onwe anyị. Akụkọ ụwa na fim ndị a na-egosi ndị na-eme ihe ike so eme ka anyị na ụmụaka anyị na-echegbu onwe anyị. Anyị kwụsị ile ihe ndị dị otú ahụ, ọ pụtaghị na anyịachọghịzi ịma ihe ndị na-eme nụwa. Chineke ekeghị anyị ka anyị na-eche gbasara ihe ọjọọ. Kama, o kere anyị ka anyị na-eche gbasara ihe ọ bụla nke bụ eziokwu, . . . nke ziri ezi, . . . nke dị ọcha, . . . nke na-akpali ịhụya. Ọ bụrụ na anyị ana-eche ihe ndị a, Chineke nke udo ga-eme ka obi ruo anyị ala, meekwa ka anyị ghara ịna-echegbu onwe anyị.Ndị Filipaị 4:8, 9.URU EKPERE BARAỌ bụrụ na anyị enwee okwukwe siri ike, ọ ga-enyere anyị aka ka anyị ghara ịna-echegbu onwe anyị. Baịbụl gwara anyị ka anyị mụrụ anya ka anyị wee na-ekpe ekpere. 1 Pita 4:7 Nsogbu bịara anyị, anyị kwesịrị ịrịọ Chineke ka o nyere anyị aka, nye anyị amamihe na obi anyị ga-eji die nsogbu ahụ. Obi kwesịkwara isi anyị ike na ọ na-anụ olu anyị nihe ọ bụla anyị na-arịọ.1 Jọn 5:15.Ya na di ya bụ AviBaịbụl kwuru ihe gosiri na onye na-achị ụwa a bụ Setan, ọ bụghị Chineke. O kwukwara na ụwa dum dị naka ajọ onye ahụ. Jọn 12:31;1 Jọn 5:19 Ọ bụ ya mere Jizọs ji sị ka anyị na-arịọ Chineke ka ọ napụta anyị naka ajọ onye ahụ. Matiu 6:13 Alona kwuru, sị: Mgbe ọ bụla opi na-egosi na a na-aga ịtụ bọmbụ gbuwere, m na-arịọ Jehova ka o nyere m aka ka m jide onwe m. Di m na-akpọ m nekwentị anyị ekpekọọ ekpere ọnụ. Ekpere na-enyere m ezigbo aka. Baịbụl kwuru, sị: Jehova nọ ndị niile na-akpọku ya nso, bụ ndị niile na-akpọku ya neziokwu.Abụ Ọma 145:18.MGBE IHE NDỊ NA-AKPATA NCHEGBU NA-AGAGHỊZI ADỊMgbe Jizọs nọ nelu ugwu na-akụziri ndị mmadụ ihe, ọ gwara ndị na-eso ụzọ ya ka ha na-arịọ Chineke, sị: Ka alaeze gị bịa. Matiu 6:10 Alaeze Chineke ga-eme ka ihe niile na-eme ka ụmụ mmadụ na-echegbu onwe ha kwụsị ruo mgbe ebighị ebi. Chineke ga-esi naka Jizọs, bụ Onyeisi Udo, mee ka agha kwụsị ruo na nsọtụ ụwa. Aịzaya 9:6;Abụ Ọma 46:9 Chineke ga-ekpe ikpe netiti ọtụtụ ndị . . . Mba agaghị ebuli mma agha buso mba ọzọ agha, ha agaghị amụkwa otú e si alụ agha. . . . Ọ dịghịkwa onye ga-eme ka ha maa jijiji. Maịka 4:3, 4 Ezinụlọ niile ga na-enwe obi ụtọ. Ha ga-ewu ụlọ, biri nime ha; ha ga-akọkwa ubi vaịn, rie mkpụrụ ha. Aịzaya 65:21 Ọ dịghị onye bi na ya nke ga-asị: Ana m arịa ọrịa.Aịzaya 33:24.O nweghị ihe anyị ga-emeli taa ka ọdachi na ihe a na-atụghị anya ya kwụsị ma ọ bụkwanụ ka anyị gharazie ịnọ nebe na-ekwesịghị ekwesị noge na-ekwesịghị ekwesị. Ekliziastis 9:11 Kemgbe ọtụtụ narị afọ ruo taa, agha, ime ihe ike, na ọrịa egbuola ọtụtụ ndị ezigbo mmadụ. Ndị a niile aka ha dị ọcha hà ga-adị ndụ ọzọ?Ọtụtụ nde ndị nwụrụ anwụ ga-adị ndụ ọzọ. Ma, ọ bụ naanị Chineke ma ole ha dị. Ka ọ dịgodị, ha na-ehi ụra, Chineke ga na-echetakwa ha, ruo ụbọchị ndị niile nọ nili ncheta ga-apụta. Jọn 5:28, 29 O nwere ihe Baịbụl kwuru gbasara mbilite nọnwụ mere ka obi sie anyị ike. Ọ sịrị: Anyị nwere olileanya a dị ka arịlịka maka mkpụrụ obi. Ọ bụ nke e ji naka, nke guzosikwara ike. Ndị Hibru 6:19 Chineke enyewokwa mmadụ niile ihe ga-emesi ha obi ike, ebe ọ bụ na o mere ka Jizọs si ná ndị nwụrụ anwụ bilie.Ọrụ Ndịozi 17:31.Ma tupu mgbe ahụ, ihe ndị nwere ike ime ka anyị chegbuwe onwe anyị ga-abịara anyị, ọ bụrụgodị na anyị na-eme uche Chineke. Ihe na-enyere Paul, Janet, na Alona aka ka ha ghara ịna-echegbu onwe ha bụ ịrịọ Chineke ka o nyere ha aka, inwe okwukwe siri ike na nkwa Chineke kwere anyị ga-emezu, nakwa ime ihe ha nwere ike ime ka ha ghara ịna-echegbu onwe ha. Chineke meere ha ihe ha rịọrọ ya. Ka Chineke onye na-enye olileanya meekwa ka i jupụta nọṅụ niile na udo niile nihi na i kwere ekwe.Ndị Rom 15:13.Ndụ M Bịara Na-aka NjọNDỤ M BIRI NA MBỤ:Etoro m na Lọs Anjelis nke dị na Kalịfọnịa dị nAmerịka. Ndị ọjọọ na ndị na-aṅụ ọgwụ ike juru nebe ndị mụ na ndị ezinụlọ anyị biri na Lọs Anjelis. Abụ m nwa nke abụọ nime ụmụ isii nne na nna m mụrụ.Mama anyị na-akpọ anyị aga chọọchị. Ma, mgbe m tolitewere, m biwere ndụ ọjọọ na nzuzo. M nọ nòtù ukwe chọọchị anyị. Nụbọchị Sọnde ọ bụla, m na-eso ha ekwe ukwe. Ma, nụbọchị ndị ọzọ, m na-aṅụ ọgwụ ọjọọ, na-aga atụrụ ndụ nụlọ oriri na nkwari, na-akwakwa iko.M na-ewekarị iwe ọkụ. M na-eji ihe ọ bụla ruru m aka alụ ọgụ. O nweghịdị uru chọọchị m na-aga baara m. M na-ekwukarị na ọ bụ Onyenwe anyị nwe ịbọ ọbọ, ma o ji m mere ngwá ọrụ o ji abọ ọbọ. Mgbe m na-aga ụlọ akwụkwọ sekọndrị nihe dị ka nagbata afọ 1967 na afọ 1969, ihe òtù a na-akpọ Black Panthers na-eme bidoro masịwa m nke na m bidoro mewe ka ha. Òtù a bụ òtù na-azọchitere ndị a na-emegbu emegbu. M banyere nòtù ụmụ akwụkwọ na-achọ ihe ruuru ha. Anyị mere ngagharị iwe mgbe ụfọdụ. Mgbe ọ bụla anyị mere ya, a na-emechi ụlọ akwụkwọ anyị ruo oge ụfọdụ.Ka oge na-aga, ngagharị iwe anaghịzi ezuru m ime ihe ike otú m chọrọ. Ọ bụ ya mere m ji bido iso ndị ọzọ na-emekpọ ndị na-abụghị ndị agbụrụ anyị ọnụ. Dị ka ihe atụ, e nwere otu ụbọchị mụ na ndị enyi m gara ebe a na-ele fim, e tinye fim gosiri otú e si taa ndị Afrịka ahụhụ mgbe ha gbara ohu nAmerịka, iwe eju anyị obi, anyị ebido kụwa ụmụ ndị ọcha sokwa na-ele fim ahụ ihe. Mgbe anyị si ebe ahụ pụọ, anyị gawara ebe ndị ọcha bi, na-achọ ndị ọzọ anyị ga-akụ ihe.Tupu mụ eruo afọ iri abụọ, mụ na ụmụnne m ndị nwoke atọ aghọọla ndị omekome a ma ama. Ndị uwe ojii na-achụgharị anyị ka ha nwụchie anyị. Otu nime ụmụnne m ndị nwoke m tọrọ nọ nòtù ọjọọ a ma ama. Mụ na ha na-akpakwa. Ndụ m bịara na-aka njọ.OTÚ BAỊBỤL SI GBANWEE NDỤ M:E nwere otu enyi m ndị mụrụ ya bụ Ndịàmà Jehova. Otu ụbọchị, ha gwara m ka m soro ha gaa ọmụmụ ihe ha, mụ ekweta. Malite nụbọchị mbụ m gara ọmụmụ ihe Ndịàmà Jehova, m chọpụtara na otú ha si eme ihe dị iche. Onye ọ bụla jicha Baịbụl nke ya, na-asapetakwa ebe ndị a na-agụ. Ụmụaka sochadị ná ndị kụziri ihe nụbọchị ahụ. Obi tọrọ m ezigbo ụtọ mgbe m matara na Chineke nwere aha, nakwa na aha ya bụ Jehova. Obi tọkwara m ụtọ na a na-akpọ aha Chineke nọmụmụ ihe ha. Abụ Ọma 83:18 Ndị nọ nọgbakọ ahụ si nagbụrụ dị iche iche, ma ha anaghị asọ ibe ha asọ.Achọbughị m ka Ndịàmà Jehova mụwara m Baịbụl, ma achọrọ m ịna-aga ọmụmụ ihe ha. Notu abalị m gara ọmụmụ ihe ha, ụfọdụ ndị enyi m gawara ebe a na-eme egwuregwu. Ka ha nọ ebe ahụ, ha hụrụ otu nwa okorobịa yi jaket e ji akpụkpọ anụ mee, gwa ya ka o nye ha jaket ahụ, ya ajụ. Ha kụwara ya ihe, kụgbuo ya. Nechi ya, ha ji ihe ahụ ha mere na-etu ọnụ. Mgbe a na-ekpe ha ikpe nụlọikpe, ọ dịghịdị ha ka è nwere ezigbo ihe ha mere. A tụrụ ọtụtụ nime ha nga mkpụrụ ọka. Obi tọgburu m atọgbu na esoghị m ha nabalị ahụ. Ekpebiri m ịgbanwe ndụ m ma bido mụwa Baịbụl.Ebe ọ bụ na m kpọrọ agbụrụ ọzọ asị, na-ahụkwa ọtụtụ ndị ọzọ dị ka m, ihe m hụrụ nebe Ndịàmà Jehova nọ tụrụ m nanya. Dị ka ihe atụ, e nwere mgbe otu nwoke onye ọcha bụ Onyeàmà Jehova chọrọ ịga ihe ná mba ọzọ, ya agwa otu ezinụlọ Ndịàmà Jehova ibe ya bụ ndị isi ojii ka ha lekọtara ya ụmụ ya. E nwekwara mgbe otu nwa okorobịa onye isi ojii na-achọ ebe ọ ga-ebi, otu ezinụlọ bụ ndị ọcha agwa ya ka ọ bịa ka ha na ya biri. Ọ bịara doo m anya na ọ bụ Ndịàmà Jehova na-akpa àgwà dabara nihe Jizọs kwuru naJọn 13:35. Ọ sịrị: Mmadụ niile ga-eji nke a mara na unu bụ ndị na-eso ụzọ m, ma ọ bụrụ na unu enwee ịhụya netiti onwe unu. Ugbu a ka m nwetara ezigbo ụmụnna hụrụ ibe ha nanya.M mụtara na Baịbụl na m kwesịrị ịgbanwe otú m si ele ndị agbụrụ ọzọ anya. M chọpụtara na m kwesịrị ịgbalị ka mụ na ndị ọzọ na-adị nudo nakwa na ọ bụ ihe bara uru m kwesịrị iji ndụ m na-eme. Ndị Rom 12:2 M ji nwayọọ nwayọọ gbanwee. Nọnwa Jenụwarị afọ 1974, e mere m baptizim, mụ aghọọ Onyeàmà Jehova.M chọpụtara na m kwesịrị ịgbalị ka mụ na ndị ọzọ na-adị nudo nakwa na ọ bụ ihe bara uru m kwesịrị iji ndụ m na-emeNagbanyeghị na emeela m baptizim, o nwere mgbe ụfọdụ ọ na-esiri m ike ijide onwe m ma a kpasuo m iwe. Dị ka ihe atụ, e nwere otu ụbọchị anyị nọ nozi ọma, mụ adọwa ụgbọala m otu ebe na-aga. Obere oge, mụ ahụ ka otu onye ohi bịara tụrụ redio dị nụgbọala m. Mụ achụwa ya. Mgbe m chụkwutewere ya, ya atụsa redio ahụ nala gbalaga. Mgbe m kọọrọ ndị mụ na ha so ihe merenụ, otu nime ha bụ okenye ọgbakọ jụrụ m, sị: Stephen, gịnịdị ka ị gaara eme ma á sị na i jidere onye ohi ahụ? Ihe ahụ ọ jụrụ m mere ka m chebara onwe m echiche, meekwa ka m na-agbakwu mbọ ka mụ na ndị ọzọ na-adị ná mma.Nọnwa Ọktoba afọ 1974, m bidoro ikwusa ozi ọma oge niile, na-eji otu narị awa akụziri ndị mmadụ Baịbụl kwa ọnwa. Ka oge na-aga, a kpọrọ m ịga rụwa ọrụ nisi ụlọ ọrụ Ndịàmà Jehova dị na Bruklin dị na Niu Yọk. Nafọ 1978, m laghachiri Lọs Anjelis ka m nwee ike ilekọta mama m ahụ na-adịghị. Mgbe afọ abụọ gachara, m lụrụ nwaanyị. Aha nwunye m bụ Aarhonda. O nyeere m ezigbo aka ilekọta mama m ruo mgbe mama m nwụrụ. Ka oge na-aga, mụ na nwunye m gara Ụlọ Akwụkwọ Gilied. Mgbe anyị gụchara, e zigara anyị Panama, bụ ebe anyị ka nọ na-ekwusa ozi ọma oge niile.Kemgbe m mechara baptizim, e nweela ọtụtụ ihe merenụ nke gaara eme ka m jiri iwe mebie ihe. Ma, amụtala m isi nebe ndị chọrọ ịkpasu m iwe nọ pụọ ma ọ bụkwanụ ijide onwe m ma a kpasuo m iwe. Ma nwunye m ma ọtụtụ ndị ọzọ ajaala m mma nihi otú m si ejide onwe m ma a kpasuo m iwe. Ọ na-ejudị mụnwa anya na agbanweela m. Ama m na ọ bụghị nike m. Kama, ọ bụ ike Baịbụl kpara nahụ m mere m ji gbanwee.Ndị Hibru 4:12.URU NDỊ M RITERELA:Baịbụl enyerela m aka ka ndụ m nwee isi. O nyekwarala m aka ịma ihe m ga-eme ka mụ na ndị ọzọ na-adị nudo. Anaghịzi m akụ ndị mmadụ ihe. Kama, m na-eji Baịbụl enyere ha aka ka ndụ ha ka mma. E nwedịrị onye mụ na ya na-adịghị ná mma mgbe anyị nọ nụlọ akwụkwọ sekọndrị m kụziiri Baịbụl, ya emee baptizim. Mgbe e mechara ya baptizim, mụ na ya biri notu ọnụ ụlọ ruo oge ụfọdụ. Mụ na ya bụ ezigbo enyi kemgbe ahụ. Mụ na nwunye m akụzierela ihe karịrị mmadụ iri asatọ Baịbụl, ha aghọọ Ndịàmà Jehova.M na-ekele Jehova na o mere ka ndụ m nwee isi, meekwa ka m nweta ezigbo ụmụnna na-eme m obi ụtọ.Ànyị Ga-emeli Ihe Dị Chineke Mma?Job enweghị ihe a ga-eji taa ya ụta, ọ bụkwa onye ezi omume.Job 1:1Baịbụl kwuru na Job bụ nwoke na-enweghị ihe a ga-eji taa ya ụta, ọ bụkwa onye ezi omume. Job 1:1 Baịbụl kwukwara na Lọt bụ onye ezi omume. 2 Pita 2:8 Baịbụl gwakwara anyị na Devid mere ihe ziri ezi nanya Chineke. 1 Ndị Eze 14:8 Ma, ka anyị lebagodị anya nihe Baịbụl kọrọ gbasara otú ndị a si bie ndụ. Anyị ga-achọpụta na Nke Mbụ e nwere ihe ndị ha na-emetaghị, Nke Abụọ e nwere ọtụtụ ihe anyị nwere ike ịmụta naka ha, nakwa Nke Atọ anyị ga-emeli ihe dị Chineke mma nagbanyeghị na anyị ezughị okè.E NWERE IHE NDỊ HA NA-EMETAGHỊChineke napụtara onye ezi omume bụ Lọt, onye nwere oké mwute nihi mmikpu nke ndị na-eleda iwu anya mikpuru onwe ha nomume rụrụ arụ.2 Pita 2:7E nwere mgbeJobtara ezigbo ahụhụ. Ma, o cheghị na ya kwesịrị ịta ụdị ahụhụ ahụ. O bidoro iche na Chineke achọghị ịma ma ò nwere okwukwe na ya ma ọ bụ na o nweghị. Ihe a o chere ezighị ezi. Job 9:20-22 Otú Job si were onwe ya ka onye ezi omume mere ka ndị ọzọ chewe na ọ na-ekwu na ya bụ onye ezi omume karịa Chineke.Job 32:1, 2;35:1, 2.E nwere mgbeLọtnọ na-egbu oge ime ihe doro anya o kwesịrị ime. Omume rụrụ arụ ndị Sọdọm na Gọmọra na-aṅụ ka mmiri nọ na-enye ya ezigbo nsogbu nobi. Ọ bụ ya mere Baịbụl ji kwuo na a na-emekpa mkpụrụ obi ezi omume ya ahụ nihi omume ha. 2 Pita 2:8 Chineke kwuru na ya ga-ebibi obodo ọjọọ ndị ahụ nakwa na ya chọrọ ichebe Lọt na ezinụlọ ya. I nwere ike iche na ebe ihe a na-eme nobodo ndị ahụ na-ewute Lọt, ọ ga-agbapụ ozugbo ma a sị ya gbapụ. Ma o gbuwere oge mgbe a sịrị ya gbapụ. Ọ bụzi ndị mmụọ ozi e dunyere ka ha gaa napụta Lọt na ezinụlọ ya jidere ha aka ma kpọpụta ha nobodo ahụ ka a ghara ibibi ha.Jenesis 19:15, 16.David jikwa obi ya dum soro Chineke site nime naanị ihe ziri ezi nanya Chineke.1 Ndị Eze 14:8E nwere mgbeDevidna-ejidelighị onwe ya, ya na nwunye mmadụ akwaa iko. Ka ọ nọ na-agba mbọ ka ndị ọzọ ghara ịma ihe a o mere, ya emee ihe ọzọ na-awụ akpata oyi nahụ. O mere ka e gbuo di nwaanyị ahụ. 2 Samuel, isi nke 11 Baịbụl kwuru na ihe a Devid mere dị njọ nanya Jehova.2 Samuel 11:27.Job, Lọt na Devid mejọchara ihe. Ụfọdụ ihe ha mejọrọ dị oké njọ. Ma, ka anyị na-amụtakwu gbasara ha, anyị ga-achọpụta na ha ji obi ha niile chọọ ife Chineke nakwa irubere ya isi. Ha dị njikere igosi na ihe ha mere wutere ha nakwa na ha chọrọ imezi ihe ha mejọrọ. Ọ bụ ya mere Chineke ji meere ha ebere. Ọ bụkwa ya mere Baịbụl ji sị na ha kwesịrị ntụkwasị obi.OLEE IHE ANYỊ GA-AMỤTA NAKA HA?Ebe ọ bụ na anyị ezughị okè, anyị ga na-emejọ ihe mgbe ụfọdụ. Ndị Rom 3:23 Ma ọ bụrụ na anyị emejọọ ihe, anyị kwesịrị igosi na ihe anyị mere wutere anyị ma mee ihe niile anyị nwere ike ime ka anyị mezie ihe ahụ anyị mejọrọ.Olee otú Job, Lọt na Devid si gbalịa ka ha mezie ihe ha mejọrọ? Job weere na ya anaghị emejọ ihe. Ma, mgbe Chineke jụchara ya ajụjụ ndị mere ka o chee echiche, Job gbanwere echiche ya, kwuzie na ya ekwukwaghị ihe ya kwuru. Job 42:6 Omume rụrụ arụ ndị Sọdọm na Gọmọra na-eme wutere Lọt otú ahụ o wutere Chineke. Nsogbu ya bụ na o gburu oge ime ihe o kwesịrị ime. Ma, o mechara si nobodo ahụ a chọrọ ibibi gbapụ. O rubekwara isi mgbe a gwara ya ka ọ ghara ile anya nazụ noge ha na-agbapụ. Ọ bụ ya mere o ji lanahụ. Mgbe Devid mebiri iwu Chineke, o gosiri na ihe o mere wutere ya. O si nala ala obi ya chegharịa ma rịọsie Chineke ike ka o meere ya ebere.Abụ Ọma 51.Otú Chineke si meere ndị a ebere gosiri na ọ ghọtara na anyị ezughị okè. Baịbụl kwuru na Chineke maara nnọọ otú e si kpụọ anyị, ọ na-echeta na anyị bụ ájá. Abụ Ọma 103:14 Ọ bụrụ na Chineke maara na anyị nwere ike imehie ya, oleezi ihe ọ chọrọ ka anyị na-eme?Chineke maara nnọọ otú e si kpụọ anyị, ọ na-echeta na anyị bụ ájá.Abụ Ọma 103:14OLEE OTÚ MMADỤ NA-EZUGHỊ OKÈ GA-ESI NA-EME IHE DỊ CHINEKE MMA?E nwere ihe Devid gwara Sọlọmọn nwa ya nke ga-enyere anyị aka ịmata otú anyị ga-esi mee ihe dị Chineke mma. Ọ gwara ya, sị: Sọlọmọn nwa m, mara Chineke nke nna gị, jirikwa obi gị dum . . . jeere ya ozi. 1 Ihe E Mere 28:9 Gịnị ka mmadụ iji obi ya dum jeere Chineke ozi pụtara? Ọ pụtara na onye ahụ ga-eji obi ya niile hụ Chineke nanya, kpebisie ike ịna-eme ihe dị ya mma ma na-erubere ya isi. Ọ pụtaghị na onye ahụ ga-ezu okè, kama, ọ ga na-agụsi ya agụụ ike irubere Chineke isi. Ya mejọọkwa ihe, ya ekweta ka a gbazie ya. Ọ bụ nihi na Job, Lọt na Devid hụrụ Chineke nanya, chọọkwa ịna-erubere ya isi, mere Chineke ji kpọọ Lọt onye ezi omume, kwuo na Job bụ onye na-enweghị ihe a ga-eji taa ya ụta, kwuokwa na Devid na-eme naanị ihe ziri ezi. Ha meliri ihe dị Chineke mma nagbanyeghị na ha mejọrọ ihe mgbe ụfọdụ.Mmadụ iji obi ya dum ejere Chineke ozi pụtara na onye ahụ ga na-agbasi mbọ ike na-eme uche Chineke ma na-achọsi ike irubere ya isiỌ bụrụ na anyị echewe ihe na-adịghị mma ma ọ bụ kwuo ihe anyị na-ekwesịghị ikwu ma ọ bụkwanụ mee ihe anyị mechara ghọta na ọ dịghị mma, akụkọ Job, Lọt na Devid ga-enyere anyị aka ịma ihe anyị ga-eme. Chineke ma na anyị ezughị okè ugbu a. Ma, ọ chọrọ ka anyị hụ ya nanya ma na-agba mbọ irubere ya isi. Ọ bụrụ na anyị ejiri obi anyị niile na-eme ihe ndị a, obi kwesịrị isi anyị ike na anyị ga-emelikwa ihe dị Chineke mma.Ị Maara?Olee otú e si eji nkume igwe nri egwe ihe noge ochie?Noge ochie, a na-eji nkume igwe nri egweri ọka ka ọ bụrụ ntụ ọka e ji eme achịcha. Nọtụtụ ezinụlọ, ụmụ nwaanyị ma ọ bụ ndị ohu na-eji nkume igwe nri egwe ihe nụbọchị ọ bụla. A na-anụkarị ụda ebe a na-egwe ihe nụlọ ndị mmadụ nụbọchị ọ bụla noge ochie.Ọpụpụ 11:5;Jeremaya 25:10.E nwere ihe ndị e sere ese na ihe ndị a kpụrụ akpụ gosiri otú e si eji nkume igwe nri egwe ihe noge ochie. E si nIjipt oge ochie nweta ha. Nkume igwe nri na-enwe ebe gbalitetụrụ elu, elu ya na-adịkwa larịị. A na-etinyezi ọka na ya na-egweri ya. Onye na-egwe nri na-esekpuru nihu nkume igwe nri, jiri aka nkume na-egwe ihe nelu ya, ya gwere gaa ihu, ya egwere gaa azụ. Otu akwụkwọ kwuru na aka nkume e ji egwe ihe na-adịkarị nagbata kilogram abụọ na kilogram anọ nịdị arọ. E jiri ya tụọ mmadụ, o nwere ike igbu onye ahụ.Ndị Ikpe 9:50-54.Noge ochie, igwe nri dị ezinụlọ ọ bụla oké mkpa iji dị ndụ. Ọ bụ ya mere Baịbụl ji nye iwu ka mmadụ ghara iburu nkume igwe nri dị ka ihe ibé. NaDiuterọnọmi 24:6, Baịbụl kwuru, sị: Ọ dịghị onye ga-eburu nkume igwe nri ma ọ bụ aka nkume igwe nri dị ka ihe ibé, nihi na ọ bụ mkpụrụ obi ka ọ na-eburu dị ka ihe ibé.Gịnị ka ịnọ nobi mmadụ pụtara?Baịbụl kwuru na Jizọs nọ nobi Nna ya. Jọn 1:18 Ihe ọ pụtara bụ na Jizọs na Chineke dị nezigbo mma nakwa na ihe Jizọs dị Chineke mma. Ọ bụ otú ndị Juu si anọ noge ha na-eri nri ka e lekwasịrị anya kwuo na Jizọs nọ nobi Nna ya.Mgbe Jizọs nọ nụwa, ọ na-abụ ndị Juu chọọ iri nri, ha anọrọ nobere ihe ndina ndị dị gburugburu tebụl ha ga-anọ eri nri. Onye ọ bụla nime ha na-anọ ka ò dina edina, chee ihu ya ebe tebụl dị, gbatịa ụkwụ ya nelu ihe ndina ahụ ma tụkwasị aka ekpe ya nelu pilo. Otú a ha si anọ na-eme ka ha nwee ike iji aka nri ha na-eri nri. Otu akwụkwọ kwuru na ebe ọ bụ na ndị niile na-eri nri na tebụl na-eji aka ekpe ha atụkwasị nelu pilo, otu onye nọrọ, ibe ya anọrọ ya nihu, isi onye nọ nihu na-anọ nso nobi onye nọ ya nazụ. Ọ bụ ya mere e ji ekwu na onye ahụ nọ nobi onye nke ọzọ.A na-ewere na a kwanyeere mmadụ ùgwù pụrụ iche ma ọ bụrụ na onye ahụ nọ nobi onye isi ezinụlọ ma ọ bụkwanụ nobi onye kpọrọ oriri noge a na-eri nri. Ọ bụ ya mere na mgbe Jizọs na ndị na-eso ụzọ ya na-eme Ememme Ngabiga ikpeazụ ha mere, ọ bụ Jọn onyeozi, onye Jizọs hụrụ nanya, nọ nso nobi Jizọs na-eri nri. Ọ bụkwa ya mere o ji dịrị Jọn mfe ịdala azụ dabere nobi Jizọs ma jụọ ya ajụjụ.Jọn 13:23-25;21:20.Ajụjụ Ndị Baịbụl ZaraOlee otú ụmụ mmadụ si bido ime ihe ọjọọ?Ònye nwara Jizọs ka o mee ihe na-adịghị mma?Matiu 4:8-10Ọ na-agụ ọtụtụ ndị agụụ ka ha na ndị ọzọ na-adị nudo, nakwa ka ha na-akwụwa aka ọtọ ma na-eme obiọma. Gịnịzi mere ime ihe ike, mmegbu na arụrụala ji ju ebe niile? A na-anụ akụkọ ndị na-awụ akpata oyi nahụ nebe niile. È nwere onye na-eme ka ndị mmadụ na-akpa àgwà ọjọọ ndị a?Gụọ1 Jọn 5:19.Chineke ò kere ndị mmadụ ka ha na-eme ihe ọjọọ? Mbanụ. Jehova Chineke kere anyị nonyinyo ya, ya bụ, otú anyị ga-enwe ike ịhụ ndị ọzọ nanya dị ka yanwa si hụ anyị nanya. Jenesis 1:27;Job 34:10 Ma, Chineke kwanyekwaara anyị ùgwù, nye anyị ikike ikpebi ihe anyị ga na-eme. Nne na nna anyị mbụ kpebiri ime ihe ọjọọ. Ha jụrụ ime ka Chineke, ghọzie ndị na-ezughị okè. Anyị si naka ha keta mmehie.GụọDiuterọnọmi 32:4, 5.Ò nwere mgbe ụmụ mmadụ ga-akwụsị ime ihe ọjọọ?Chineke chọrọ ka anyị ghara ịna-eme ihe ọjọọ. Ilu 27:11 Ọ bụ ya mere o ji na-akụziri anyị otú anyị ga-esi ghara ịna-eme ihe ọjọọ nakwa otú anyị ga-esi na-enwe ezigbo obi ụtọ. Ka ọ dịgodị, anyị agaghị ahụli ndị ọzọ nanya otú Chineke si hụ anyị nanya.GụọAbụ Ọma 32:8.E nwere ihe mere Chineke ji ka gba nkịtị ihe ọjọọ eju ebe niile. Ọ chọrọ ka mmadụ niile hụ nsogbu ndị ime ihe ọjọọ na-akpata. 2 Pita 3:7-9 Ma, noge na-adịghị anya, ndị ga-ebi nụwa ga-abụ naanị ndị na-erubere Chineke isi ma na-enwe obi ụtọ.GụọAbụ Ọma 37:9-11. 